จี้UMSเปิดข้อมูลผลกระทบชาวบ้านประท้วงปิดท่าเรือ
ตลาดหลักทรัพย์ จี้ UMS เปิดข้อมูลผลกระทบจากชาวบ้านประท้วงปิดท่าเรือ&nbsp;
14 ก.ค. 2554

ตลาดหลักทรัพย์ จี้ UMS เปิดข้อมูลผลกระทบจากชาวบ้านประท้วงปิดท่าเรือ  
นายชัยวัฒน์ เครือชะเอม   กรรมการผู้จัดการ บริษัท ยูนิค ไมนิ่ง เซอร์วิสเซส   (UMS) เปิดเผยว่า  ตลาดหลักทรัพย์ได้สั่งให้บริษัทเปิดเผยข้อมูลผลกระทบที่ ที่เกิดขึ้นจากการชุมนุมของกลุ่มต่อต้านถ่านหินอนุรักษ์สิ่งแวดล้อมเพื่อคุณภาพชีวิต สมุทรสาคร  และทางผู้ว่าราชการจังหวัดได้มีคำสั่งปิดท่าเรือตั้งแต่วันที่ 13 ก.ค. 2554 นั้นบริษัทขอชี้แจงผลกระทบที่จะเกิดขึ้น ว่า    UMS ในฐานะหนึ่งในผู้ประกอบการธุรกิจถ่านหินในพื้นที่ดังกล่าว ยินดีให้ความร่วมมือแก่หน่วยงานราชการและชาวบ้านในท้องถิ่นและบริษัท ใ หยุดการประกอบกิจการของโรงงานที่จังหวัดสมุทรสาครเป็นการชั่วคราวตามคำสั่งของผู้ว่าราชการจังหวัดสมุทรสาคร เป็นที่เรียบร้อย
2.แม้ว่า จะมีการหยุดดำเนินงานที่โรงงานสมุทรสาคร แต่ขณะเดียวกันบริษัทฯ ยังมีโรงงานและคลังสินค้าที่จังหวัดอยุธยาซึ่งสามารถรองรับสายการผลิตจากสมุทรสาครเป็นการชั่วคราวเพื่อชดเชยกำลังผลิตที่ขาดหายไปจึงสามารถจัดส่งสินค้าให้กับลูกค้าได้ตามปกติ
3.บริษัทได้ประกอบธุรกิจนำเข้าถ่านหินที่มีคุณภาพดีจากประเทศอินโดนีเซีย เพื่อมาจัดจำหน่ายทั้งในเขตจังหวัดสมุทรสาครและจังหวัดอื่นๆ ซึ่งการดำเนินธุรกิจนั้นบริษัทได้ทำการขนถ่ายถ่านหินทั้งทางน้ำและทางบก  โดยใช้ท่าเทียบเรือที่เป็นจุดเชื่อมต่อของการขนส่งซึ่งบริษัทได้รับใบอนุญาตในการก่อสร้างท่าเทียบเรือ ใบอนุญาตให้ใช้ท่าเทียบเรือและใบอนุญาตคัดขนาดถ่านหิน รวมทั้งใบอนุญาตประกอบกิจการโรงงานทุกอย่าง
พร้อมกับได้ปฏิบัติตามคำสั่งของทางภาครัฐในการดูแลด้านสิ่งแวดล้อมและป้องกันการฟุ้งกระจายของถ่านหินในการขนส่งทั้งทางบกและทางน้ำ อย่างเคร่งครัดเสมอมา  4. UMS เป็นบริษัทที่ได้รับใบรับรองมาตรฐาน ISO 9001 และอยู่ระหว่างดำเนินการเรื่อง ISO 14001 ด้านสิ่งแวดล้อม  โดยตลอดระยะเวลาที่ผ่านมา บริษัทฯ ให้ความสำคัญต่อชุมชนและสิ่งแวดล้อมเป็นสำคัญโดยบริษัทฯ ได้ดำเนินการตรวจวัดคุณภาพน้ำและอากาศเป็นประจำทุกเดือนซึ่งผลจากการตรวจวัดคุณภาพน้ำและอากาศของบริษัทอยู่ในเกณฑ์มาตรฐานและยังให้ความร่วมมือแก่คณะกรรมการไตรภาคี ซึ่งประกอบด้วย หน่วยงานราชการ อบต. ผู้แทนชุมชนเครือข่ายชุมชน ในการตรวจและติดตามแก้ไขปัญหาโรงงานตลอดมา  ดังนั้น จึงถือว่า UMS เป็นบริษัทที่มีความตั้งใจในการดำเนินธุรกิจพร้อมกับดูแลสิ่งแวดล้อมด้วยดีเสมอมา